alexandrainst/scandi-wiki huggingface dataset:
FC Admira Wacker Mödling

FC Admira Wacker Mödling, også kjent som kun Admira Wacker er en østerriksk fotballklubb fra byen Mödling i distriktet med samme navn, rundt 16 kilometer sør for Wien. Klubben ble grunnlagt under navnet SK Admira Wien i 1905 og lagets draktfarger er helrøde, mens bortedraktene er hvite med svart underdel. Admira Wacker spiller sine hjemmekamper på BSFZ-Arena.

Historie 
Klubben ble grunnlagt under navnet SK Admira Wien i 1905, og rykket opp til landets øverste divisjon for første gang i 1919. Klubben fikk sin første storhetsperiode i mellomkrigstiden, da Admira Wien vant syv nasjonale seriemesterskap og tre seire i den østerrikske cupen ÖFB-Cup. Flere av klubbens spillere etablerte seg på herrelandslaget i samme periode. Som følge av Anschluss spilte klubben fra 1938 flere sesonger i Gauliga Ostmark, som var en reorganisering av tysk seriefotball under Nazi-Tyskland. Klubben vant for øvrig den første sesongen av Gauliga Ostmark.

I perioden etter andre verdenskrig led klubben av sportslig nedtur, som kulminerte i nedrykk fra førstedivisjon i 1960, etter å ha spilt 40 år på øverste nivå. I samme periode gikk klubben under to ulike navn, blant annet ESV Admira Wien etter en fusjon med ESV Wien i 1953, og ESV Admira-NÖ Energie Wien i 1960 som følge av en sponsoravtale med energiselskapet NEWAG/NIOGAS. I 1964 vant klubben ÖFB-Cup, og to sesonger senere vant de både serien og cupmesterskapet. Som følge av brudd med sponsoren på slutten av 1960-tallet, søkte Admira etter klubber for mulig fusjonering, og gikk inn i samtaler med FK Austria Wien. Da disse samtalene ikke førte til noe gikk Admira inn i samtaler med SC Wacker Wien, som ble fullført med enighet i fusjon i 1971.

SC Wacker Wien var en klubb som ble grunnlagt i 1908, og som var en av de ledende østerrikske klubbene på 1940- og 1950-tallet, hvor de blant annet vant seriemesterskapet og cupmesterskapet i 1947. På 1960-tallet var klubben preget av økonomiske vanskeligheter, og slet med å stabilisere seg på øverste nivå. Etter nok et nedrykk i 1971 slo klubben seg sammen med Admira under det nye navnet FC Admira/Wacker Vienna. Den siste klubben VfB Mödling (grunnlagt i 1911) var en mindre klubb på andre og øverste nivå, og som ble fusjonert inn i klubben i 1997.

Europacupspill 
Admira Wacker har deltatt i europeisk klubbfotball ved flere anledninger. Klubben deltok for første gang med Cupvinnercupen i 1964/1965, og den påfølgende 1965/1966-sesongen med spill i Serievinnercupen. Klubben deltok for første gang i UEFA-cupen i 1973/1974-sesongen, og har deltatt i denne turneringen ytterligere seks ganger med tredje runde som hittil beste resultat (1994/1995-sesongen).

Meritter 
 Bundesliga (9): 1927, 1928, 1932, 1934, 1936, 1937, 1939, 1947 (Wacker Wien) og 1966.
 ÖFB-Cup (6): 1928, 1932, 1934, 1947 (Wacker Wien), 1964 og 1966.

Spillerstall 
Oppdatert 31. mars 2022.

Utlånte spillere

Kjente spillere med tilknytting til klubben 
  Erwin Hoffer
  Marc Janko
  Vladimir Jugović
  Tolunay Kafkas
  Nicolae Lupescu
  Sammy McIlroy
  Ivica Vastić

Referanser

Eksterne lenker 
 

Fotballag i Østerrike
Fotballag etablert i 1905
Niederösterreich
1900-årene i Østerrike
Huo Jianqi

Huo Jianqi (kinesisk: 霍建起, pinyin: Hùo Jiànqǐ; født 20. januar 1958 i Beijing i Folkerepublikken Kina) er en kinesisk filmregissør. Nesten alle hans filmer har hans kone, Qiu Shi, skrevet dreieboken til. Han ble utdannet ved Beijings filmakademi og regnes blant «femte generasjon» innen kinesisk film.

Referanser

Eksterne lenker 
 
 Huo Jianqi hos Chinese Movie Database
 Huo Jianqi hos Cinemasie

Personer fra Beijing
Kinesiske regissører
Trygg Willy Buer

Trygg Willy Buer (født 25. november 1932) er en norsk lokalpolitiker (Høyre) og organisasjonsmann.

Buer arbeidet i Entreprenørenes Landsforening (senere Entreprenørforeningen Bygg og Anlegg EBA) i stillinger som opplæringsleder og avdelingssjef. Han var i 1984–1989 leder i Utvalg for teknikeryrker, tekniske fag og mellomlederutdanning, og varamedlem i Rådet for fagopplæring i arbeidslivet. Han ledet det offentlige utvalget som laget utredningen Mellom barken og veden, NOU 2000-5, om fagskoleutdanninger.

Buer var ordfører i Nittedal 1995–1999.

Referanser 

Ordførere i Nittedal
Høyre-ordførere i Akershus
Fødsler i 1932
Tom Christophersen

Tom Wrold Christophersen (født 7. november 1943) er en norsk lokalpolitiker (Sp), gårdbruker, lektor samt lærebok- og sakprosaforfatter. 

Christophersen var ordfører i Nittedal 1999–2007. Christophersen er ansatt som lektor ved Bjertnes videregående skole i Nittedal. Per 2020 er han også leder i Nittedal historielag.

Bibliografi 
 Hovedlinjer. Norsk litteraturhistorie for den videregående skolen (sammen med Otto Hageberg)
 Nittedal kommune i 150 år
 Nittedal og Hakadal bondelag 1882-1982
 Freden, våren og Varingen : Varingen 1946-1996
 Idrettsglede i 100 år, Hakadal Idrettslag

Referanser 

Norske sakprosaforfattere
Ordførere i Nittedal
Sp-ordførere i Akershus
Personer fra Nittedal kommune
Fødsler i 1943
Yikuang

Yikuang, også kjent som Prins Qing, fullt navn: Aisin-Gioro Yikuang, kinesisk: 愛新覺羅·奕劻, posthumt navn: Prins Qingmi av første rang, 慶密親王), født 16. november 1838 i Beijing, død 28. januar 1916, var en mandsjuisk statsmann og prins tilhørende den keiserlige Aisin Gioro-familien i Qingdynastiets tid i Kina.

Liv og virke 
Yikuang trådte allerede i 1864 inn i det offentlige liv, da han fikk i oppdrag å ta opp kampen mot de såkalte «hestetyvene», noen svært truende røverskarer i det nordlige Zhili og i Mandsjuria. Han ble i 1884 satt i spissen for ministeriet for utrikesanliggender (Zongli yamen) og tilhørte fra denne tid og frem til Xinhairevolusjonen i 1912 den kinesiske stats ledende menn. 

Under bokseropprørets krig i 1900 prøvde han i det lengste å oppfordre erkekeiserinne Cixi til forsiktighet; etter den keiserliga families flukt fra Beijing førta han og Li Hongzhang fredsforhandlinger med de intervenerende utenlandske makters representanter. Han var under det følgende årtiet rikets kanskje mest fremtredende embetsmann.

Da man i 1911 foretok sine første eksperimenteringer med et konstitusjonelt ministerium i stedet for det gamle storrådet, ble Yikuang utpekt til Kinas første ministerpresident. Allerede hans mandshuiske herkomst gjorde ham imidlertid mislikt innen den nye nasjonalforsamlingen, og dennes funksjoner ble i juni innskrenket rådgivende. Da nasjonalforsamlingen trådte sammen i oktober og opprør brøt ut i mange provinser, fratrådte ministeriet den 1. november, men Yikuang fungerte enda i noen uker som ministerpresident, til Yuan Shikai (15 nov.) vendre tilbake til Beijing. Yikuang trakk seg da tilbake fra det offentlige liv. Han deltok imidlertid i forhandlingene om avviklingen av det dynastiske styre ved Kinas forvandling til republikk i februar 1912. 

Sine siste år tilbragte han i Tianjin under utenlandsk beskyttelse.

Litteratur 
 Edward J. M. Rhoads: Manchus & Han: ethnic relations and political power in late Qing and early republican China, 1861-1928. Studies on ethnic groups in China. Seattle, [Wash.]: University of Washington Press, 2000. ISBN 0-295-98040-0 (pbk.)

Personer fra Beijing
Kinesiske politikere
Mandariner
Fødsler i 1838
Dødsfall i 1917
Stephen McGuire

Stephen McGuire (født 18. august 1984) er en skotsk handikappet bocciaspiller, som konkurrerer i klassen BC4, som er en av klassene for utøvere med alvorlige funksjonshemminger, som ryggmargsskade, duchennes muskeldystrofi eller tetraplegia, men ikke cerebral parese. 

Hans bror, Peter McGuire, spiller også boccia på internasjonalt nivå, og begge er født med duchennes muskeldystrofi, som gjør at de sitter i rullestol.

Karriere 
I 2005 kom han på 18.-plass ved EM i boccia. Året etter kom han på 19.-plass ved VM i boccia. Bruno Valentim vant VM-gull i klassen BC4 dette året. McGuire kom på 26.-plass ved World Cup i boccia i 2007.

Ved EM i boccia 2009 fikk han gull i parkonkurransen, sammen sin bror, og ved Europacupen 2011 på Hamar fikk han også sølv. 

Han fikk sølv ved VM i boccia 2010 (CPISRA Boccia World Championships), bak Dirceu Pinto, og i 2011 kom han på 16.-plass i klassen BC4 ved CPISRA Boccia World Cup 2011. Ved utgangen av 2011 var han rangert som nummer 2 i verden i sin klasse. 

Ved Paralympiske sommerleker 2012 i London kom han på 4.-plass individuelt i klassen BC4. Han tapte 0-12 for Yuansen Zheng i semifinalen, og 3-5 for Eliseu dos Santos 5-3 i bronsefinalen. I parkonkurransen fikk han også 4.-plass, der han konkurrerte sammen sin bror. De tapte 2-8 for Canada i bronsefinalen.

Referanser

Eksterne lenker 
 British Paralympic Association - Stephen McGuire
 Profil hos IPC
 London 2012 - Stephen Mcguire
 London 2012 - Athletics - Boccia (resultater PL 2012)

Britiske bocciaspillere
Britiske handikappidrettsutøvere
Deltakere for Storbritannia under Paralympiske sommerleker 2012
Europamestere
Personer fra Bellshill
Fødsler i 1984
Wolfsberger AC

Wolfsberger Athletik Club, også kjent som WAC/St. Andrä eller kun Wolfsberger AC er en østerriksk fotballklubb fra byen Wolfsberg i delstaten Kärnten sør i Østerrike. Klubben ble grunnlagt i 1931 og lagets draktfarger er hvite med svart underdel, mens bortedraktene er mørkeblå med svart underdel. Wolfsberger AC spiller for øyeblikket i den øverste divisjonen Bundesliga, og spiller sine hjemmekamper på Lavanttal-Arena.

Historie 
Klubben ble grunnlagt i 1931 og tilbragte sine 37 første år i nedre del av det østerrikske seriesystemet, før de i 1968 rykket opp til nest øverste nivå for første gang. Med unntak av 1977/1978-sesongen var klubben fast inventar på neste øverste nivå i nær tyve år, og posisjonerte seg stort sett på midten av tabellen. Etter nedrykk ved slutten av 1984/1985-sesongen gikk klubben ned til tredje nivå, og slet med å etablere seg fast mellom disse to divisjonene. På begynnelsen av 2000-tallet gikk det sportslig sett nedover med Wolfsberger AC, og i 2007 valgte de derfor å samarbeide med den lokale naboklubben SK St. Andrä. 

Denne konstellasjonen gikk under navnet WAC/St. Andrä, og klubbene samarbeidet på flere nivåer, fra det sportslige til administrasjon. Klubben rykket opp igjen til Erste Liga i 2010, og ved sesongslutt 2011/2012 rykket WAC/St. Andrä opp til Bundesliga for første gang i klubbens historie. Like etter opprykket ble samarbeidet mellom Wolfsberger og St. Andrä avsluttet.

Sesonger

Spillerstall
Oppdatert 2. april 2022.

Utlånte spillere

Kjente spillere med tilknytting til klubben 
  Michele Polverino
  Christian Thonhofer
  Jacobo Ynclán
  Sandro Zakany

Referanser

Eksterne lenker 
 

Fotballag i Østerrike
Fotballag etablert i 1931
Kärnten
1931 i Østerrike
St. Andreaskatedralen

St. Andreaskatedralen, eller Glasgow katedral, fullt engelsk navn: Metropolitan Cathedral Church of St. Andrew, er den romersk-katolske katedralen i Glasgow og hovedkirken for Glasgow erkebispedømme.

Den ligger på den nordlige bredden av elven Clyde og har adresse i Clyde Street.

Katedralen ble tegnet i 1814 av arkitekten James Gillespie Graham i nygotisk stil og er viet til Skottlands skytshelgen, St. Andreas.

Katedralen har gjennomgått en større restaurering som ble ferdigstilt i april 2011. Katedralen har rundt 600 sitteplasser.

Eksterne lenker
 Katedralens hjemmeside

Nygotikk
Katedraler i Skottland
Vernede byggverk i Glasgow
Religion i Glasgow
Den katolske kirke i Skottland
Religiøse byggverk fra 1816
1800-tallet i Skottland
Conco

Conco er en tidligere italiensk kommune i provinsen Vicenza i Veneto. Kommunen hadde  innbyggere i 2013. Den grenset til kommunene Asiago, Lusiana, Bassano del Grappa, Campolongo sul Brenta, Marostica og Valstagna.

20. februar 2019 ble kommunene Conco og Lusiana slått sammen til den nye kommunen Lusiana Conco.

Befolkningsutvikling

Referanser

Eksterne lenker 
 

Kommuner i provinsen Vicenza
Tidligere kommuner i Italia
Kommuner opphørt i 2019
Lusiana

Lusiana er en tidligere italiensk kommune i provinsen Vicenza i Veneto. Kommunen hadde  innbyggere i 2013. Den grenset til kommunene Asiago, Conco, Lugo di Vicenza, Marostica og Salcedo.

20. februar 2019 ble kommunene Conco og Lusiana slått sammen til den nye kommunen Lusiana Conco.

Befolkningsutvikling

Referanser

Eksterne lenker 
 

Kommuner i provinsen Vicenza
Tidligere kommuner i Italia
Kommuner opphørt i 2019
Mawlawiya

Mawlawiya (fra persisk  - Molavīyeh) eller Mevlevi (tyrkisk skrivemåte) er en sufi-orden (tariqa) grunnlagt i Konya (dagens Tyrkia) i 1273 av tilhengere av Jalal ad-Din Muhammad Balkhi-Rumi (1207–1273), kjent som Mawlana, «Vår leder» blant tilhengerne. 

Mevleviene er kjent for sin rike poetiske og musikalske tradisjon, og særlig for sin seremoni (semâ) med virveldans, hvorfra de fikk tilnavnet «de dansende dervisjer» i Vesten. Virveldansen er en form for meditasjon og utøves til musikk kalt ayin, som utføres av minst én sanger, én fløytespiller (neyzen), én paukist og én cymbalist. UNESCO inkluderte i 2005 seremonien i sin liste over mesterverker i muntlig og immateriell kulturarv.

For å bli opptatt i ordenen, gikk personer tradisjonelt gjennom 1001 dager med tilbaketrukket trening i et mevlevihane, en form for kloster, der de lærte de om etikk, leveregler og tro gjennom praksis med bønn, religiøs musikk, poesi og virveldans. Etter treningen var gjennomført, forble de medlemmer av ordenen, men gikk tilbake til et vanlig liv med familie og arbeid.

Mawlawiya ble i likhet med andre sufi-ordener forbudt i 1925, som følge av sekulariseringspolitikken i den nye tyrkiske republikken. Hovedlosjen deres ble omgjort til museum, men mange medlemmer holdt tradisjoner i live under private samlinger. 30 år senere ble seremoniene tillatt igjen, men kun fremført offentlig. Etter at ytterligere restriksjoner ble lettet på 1990-tallet, har flere grupper arbeidet med å tilbakeføre seremoniene i en original form. Likevel har de spirtuelle og religiøse dimensjonene ved seremoniene i stor grad gått tapt.

Referanser 

Sufisme
Immateriell kulturarv
Eerste Kamer

Eerste Kamer eller Eerste Kamer der Staten-Generaal er førstekammeret i det nederlandske parlamentet, Generalstatene. Det holder sine møter i Binnenhof i Den Haag. Eerste Kamer har 75 medlemmer som velges indirekte av Nederlands tolv provinser for en periode på fire år. 

Parlamentskammeret blir også kalt senatet (Senaat) og medlemmene for senatorer. Dersom man bruker uttrykket Kamer alene, menes som oftest det politisk viktigere andrekammeret, Tweede Kamer som er direkte valgt av folket.

Se også 
Liste over presidentene for Eerste Kamer der Staten-Generaal

Eksterne lenker 
 

Nederlands parlament
Overhus
Ken Page

Kenneth «Ken» Page (født 20. januar 1954 i St. Louis i Missouri) er en amerikansk komiker og skuespiller.

Referanser

Eksterne lenker 
 

Skuespillere fra USA
Komikere fra USA
Personer fra St. Louis
Moon River

«Moon River» er en sang komponert av Henry Mancini med tekst skrevet av Johnny Mercer. Sangen ble skrevet til filmen Frokost hos Tiffanys med Audrey Hepburn i hovedrollen. Det var også hun som fremførte den i filmen. Sangen vant Oscar for beste sang i 1961. Mancini vant også en Grammy-pris for årets plate i 1962 med sangen.

Sangen har blitt covret en lang rekke ganger, blant annet av;

 Ann-Margret spilte inn sangen og ga den ut på albumet On the Way Up i 1962. Sangen ble også gitt ut på singel senere samme år.
 Louis Armstrong
 Ben E. King
 Sarah Brightman
 PJ Harvey
 Steven Patrick Morrissey
 R.E.M.
 Helmut Lotti
 Dr. John
 Paul Anka
 The Afghan Whigs
 Frank Sinatra
 Andy Williams
 Sigmund Groven
 Sigrid Haanshus
 Barbra Streisand på The Movie Album
 Jacob Collier
 Frank Ocean
 Emi Fujita og Vamp på albumet  Camomile

Eksterne lenker
 «Moon River» hos AllMusic.

Sanger fra 1961
Sanger fra USA
Oscar-vinnere (sang)
Grammy Award-vinnere
Ann-Margret-sanger
Barbra Streisand-sanger
Trini Lopez-sanger
Frank Sinatra-sanger
Skjenaldfoss kraftverk

Skjenaldfoss kraftverk er et vannkraftverk i Skjenaldelva i Orkland kommune i Trøndelag. 

Det ble bygd 1906 for å forsørge gruveanlegget på Løkken Verk og Thamshavnbanen med elektrisitet. De største magasinene er Våvatnet og Gangåsvatnet.

Det er et elvekraftverk som utnytter et fall på 59 meter. Det ligger rett nedenfor Sølbergfallet kraftverk.

Installert effekt er 6,1 MW fra to francisturbiner. Årsproduksjon er 27,2 GWh.

I 2015 solgte Salvesen & Thams alle sine kraftverk til Bekk og Strøm. 

Kraftverket ble helrenovert med nytt maskineri i 2016 / 2017.

Referanser

Kilder 
 
 NVE vannkraftdatabase
 Bekk og Strøm
 Salvesen & Thams om salg til Bekk og Strøm

Eksterne lenker 
 

Småkraftverk i Trøndelag
Kraftverk i Orkland
Bekk og Strøm
Kraftverk etablert i 1906
1906 i Norge
Kraftverk etablert i 2017
Gautvella kraftverk

Gautvella kraftverk er et vannkraftverk i Orklavassdraget i Rennebu kommune i Trøndelag.
  
Kraftverket utnytter et fall på 270 meter fra Stortjønnbekken og er utstyrt med en peltonturbin med 3 stråler.

Installert effekt er 1,7 MW. Årsproduksjon er 5 GWh.

Kraftverket er i privat eie. Kvikne Rennebu Kraftlag står for driften.

Referanser

Kilder
 
 NVE vannkraftdatabase
 Fadum tekniske om Gautvella kraftverk

Småkraftverk i Trøndelag
Kraftverk i Rennebu
Kraftverk etablert i 2007
2007 i Norge
Orklavassdraget
Nord-Art

Nord-Art er en årlig kunstutstilling som har funnet sted siden 1999 i Carlshütte, et nedlagt jernstøperi i Büdelsdorf i Schleswig-Holstein. Utstillingen er et sommerfenomen og holdes mellom midten av juni og til ca. utgangen av september.

Området omfatter et  skulpturparkområde på 60.000 m², en fabrikkhall på 22.000 m² og et par mindre hus som dels er til utstilling, dels kafe og kontorer. En tar årlig inn verker fra ca. 250 kunstnere fra hele verden, vanligvis fra ca. 50 land. I 2010 var der 1400 søkere fra i alt 81 land. Utstillingene er kuratert. 2012 utstillingen hadde verk av 245 kunstnere fra 50 land, som omfattet Georgia, Kina, Syria, New Zealand, Mexico og Sør-Afrika.

En del av de tidligere kunstnerne er etterhvert etablert som notable.

Stedet er også valgt av myndighetene i Kina som offisielt utstillingsgalleri høsten 2012.

Stedet er etterhvert blitt et populært reisemål for kunstinteresserte fra både Tyskland og naboland. Besøkstall for 2011 var om lag 45 000. Beliggenheten er noen mil sør for grensen til Danmark.

Noen av de tidligere utstillerne
 2004: Tobias Eder
 2005: Anne Nissen
 2008: Frank Baquet
 2012: Manfred Kleinhofer

NordArt-Preis 
Der deles fra 2010 ut en årlig pris på 10 000 Euro. Prisen ble innstiftet av Hans-Julius Ahlmann og hans hustru Johanna Ahlmann, eiere av konsernet ACO Gruppe.

Den første NordArt-Preis gikk i 2010 til billedhoggeren Zeng Chenggang (f. 1960).

Prisvinnere 
 2010: Zen Chenggang (Kina)
 2011: Peter Lundberg
 2012: Gheorghi Filin
 2013: Prisen for 2013 ble tildelt den koreanske kunstnerinnen SINN og NordArts kurator, kunstneren Wolfgang Gramm, i fellesskap, for en rominstallasjon de skapte til utstillingen i 2013
 2014: Kunstnergruppen «AES+F» (Tatjana Arzamasova, Lev Evzovitsj, Jevgenij Svjatskij + Vladimir Fridkes) (Russland) for filmen Allegoria Sacra (2011-2012)
 2015: Liu Yonggang (Kina)
 2016: David Černý (Tsjekkia)
 2017: Jörg Plickat (Tyskland)

Referanser

Eksterne lenker 
 Website der Nord Art
 Bericht über die Nord Art (ndr.de)
 Bericht über die Nord Art (kn-online)
 Fotos og virtuell utstillingstur (engelsk tekst)
 Fjernsynssnutt fra NDR om 2014-utstillingen 

Tysk kunst
Kultur i Schleswig-Holstein
Kunstgallerier
Maurice LaMarche

Maurice LaMarche (født 20. mars 1958 i Toronto i Ontario) er en canadisk stemme-skuespiller og tidligere stand-up-komiker.

Referanser

Eksterne lenker   
 
 
 

Canadiske skuespillere
Canadiske komikere
Personer fra Toronto
Susanne Blakeslee

Susanne Blakeslee (født 27. januar 1956 i Los Angeles i California) er en amerikansk komiker og skuespiller.

Eksterne lenker 
 

Skuespillere fra USA
Komikere fra USA
Personer fra Los Angeles
Fødsler i 1956
Tara Strong

Tara Lyn Strong (født Charendoff 12. februar 1973 i Toronto i Ontario) er en kanadisk-amerikansk komiker og skuespiller. Hun er kjent for hennes stemmer i animasjonsfilmer og -serier og videospill. Hun har vært medvirkende i TV-serier som Teen Titans, Powerpuffjentene, Rugrats, My Little Pony: Vennskap er ren magi, Chowder og Fairly Odd Parents, samt i videospill som Mortal Kombat X, Kingdom Hearts II, WildStar, The Elder Scrolls Online og Psychonauts.

Referanser

Eksterne lenker 
 
 

Skuespillere fra USA
Komikere fra USA
Personer fra Toronto
Fødsler i 1973
D.I.C.E. Awards-vinnere
Rodger Bumpass

Rodger Albert Bumpass (født 20. november 1951) er en amerikansk komiker og skuespiller. Han er stemmen før Bleckevard Tentakel i Svampebob Firkant.

Referanser

Eksterne lenker 
 

Komikere fra USA
Skuespillere fra USA
Personer fra Little Rock
Francis Coquelin

Francis Joseph Coquelin (født 13. mai 1991) er en fransk fotballspiller som spiller for den spanske klubben Villarreal CF.

Han har en defensiv midtbanerolle, men kan også spille høyreback. Coquelin var lånt ut til den franske klubben FC Lorient i 2010/2011-sesongen, hvor han spilte 20 seriekamper før han returnerte til Arsenal. 

Coquelin debuterte for Arsenal som innbytter for Fran Mérida i en ligacupkamp mot Sheffield United FC i september 2008 (6–0).

12. januar 2017 skrev han under en ny kontrakt med Arsenal.

Han har også spilt på flere aldersbestemte landslag for Frankrike, og fra 2011 har han spilt for Frankrike U21.

Referanser

Eksterne lenker 
 
 Spillerprofil hos Arsenal FC

Franske fotballspillere
Fotballspillere for Arsenal FC
Fotballspillere for FC Lorient
Fotballspillere for SC Freiburg
Fotballspillere for Charlton Athletic FC
Fotballspillere for Valencia CF
Fotballspillere for Villarreal CF
Personer fra Laval
Fødsler i 1991
Emi Martínez

Damián Emiliano «Emi» Martínez Romero (født 2. september 1992 i Mar del Plata) er en argentinsk fotballspiller som spiller for den engelske klubben .

Karriere 
Martínez kom til den engelske klubben  fra den argentinske klubben  i 2010, og fikk sin førstelagsdebut for klubben 26. september 2012 i en ligacupkamp mot .

Martínez ble lånt ut til flere klubber, før han 16. september 2020 signerte for .

Landslaget 
Han ble tatt ut i s tropp til VM i fotball 2022 i Qatar.

Meritter 
 Arsenal
 FA-cupen (1): 2019/2020
 FA Community Shield (3): 2014, 2015, 2020

 Argentina
 VM i fotball (1): 2022
 Copa América (1): 2021

Referanser

Eksterne lenker 
 
 

Argentinske fotballspillere
Spillere i Fotball-VM 2022
Fotballspillere for CA Independiente
Fotballspillere for Arsenal FC
Fotballspillere for Oxford United FC
Fotballspillere for Sheffield Wednesday FC
Fotballspillere for Rotherham United FC
Fotballspillere for Wolverhampton Wanderers FC
Fotballspillere for Getafe CF
Fotballspillere for Reading FC
Fotballspillere for Aston Villa FC
Målvakter i fotball
Verdensmestere i fotball
Gollegiella

Gollegiella (nordsamisk for «gullspråket») er en nordisk samisk språkpris som blei oppretta i 2004 av ministerne som var ansvarlige for samiske spørsmål, og av sametingspresidentene i Norge, Sverige og Finland. Prisen er på 15 000 euro og blir delt ut annethvert år.

Enkeltpersoner og institusjoner i disse tre landa og Russland kan gjøre framlegg om kandidater. Formålet med prisen er å fremme, utvikle og bevare de samiske språka. Prisen kan bli delt ut til enkeltpersoner, grupper, organisasjoner og institusjoner, og det er mulig å dele prisen.

Prismottakere
 2004: Ella Holm Bull og Anarâškielâ servi 
 2006: Harald Gaski og Jouni Moshnikoff 
 2008: Sami Siida i Utsjok og Henrik Barruk fra Storuman 
 2010: Máret Sárá og Lajla Mattsson Magga 
 2012: Aleksandra Antonova og Nina Afanasjeva; Divvun og Giellatekno
 2014: Samisklærer og forsker Mikael Svonni, forfatter Kerttu Vuolab og lærer i østsamisk Seija Sivertsen
 2016: Máret Steinfjell og Inga Márja Steinfjell fikk prisen blant annet for det sørsamiske talkshowet Steinfjell & Steinfjell. Kirsi Paltto og Jan Skoglund Paltto for sitt arbeid med sørsamisk, nordsamisk og lulesamisk.
 2018: Karin Tuolja (Jokkmokk) og Jekaterina Mechkina (Murmansk)
 2020: Ellen Pautamo og Jonar Thomasson

Referanser

Eksterne lenker
 Gollegiella hos Norges Fornyings-, administrasjons- og kirkedepartement
 Gollegiella hos Sametinget

Samiske språk
Språkpriser